
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α

    Από το πρακτικό της υπ’ αριθ. 25ς (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.   422/2012

ΠΕΡΙΛΗΨΗ: Ψήφισμα συμπαράστασης στους εργαζόμενους και του δήμου Πύργου μετά την ψήφιση του Μεσοπρόθεσμου Πλαισίου Δημοσιονομικής Στρατηγικής 2013-2016 

    Στον Πύργο και στο Δημοτικό Κατάστημα σήμερα στις 4                                                                  του μηνός Δεκεμβρίου, του έτους 2012, ημέρα Τρίτη και ώρα 18.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 52329/30-11-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Ανδρικόπουλος Φώτιος, 14. Αργυρόπουλος Ιωάννης του Παναγιώτη, 15. Μποσμής Κων/νος, 16. Ρωμαίος Στέφανος, 17. Λιατσής Γαβριήλ – Επικεφαλής της Μείζονος Μειοψηφίας, 18. Δημόπουλος Φώτιος, 19. Ανδριόλας Γεώργιος, 20. Κουρμπανάς Γεώργιος, 21. Λιατσής Δημήτριος, 22. Γεράνιος Κων/νος, 23. Αγγελακοπούλου Ανδριάνα, 24. Γιάνναρος Χρήστος – Επικεφαλής της παράταξης «Λαϊκή Συσπείρωση», 25. Καραμπέτσος Αθανάσιος, 26. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 27. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία, 2. Φραγκαντώνης Παναγιώτης, 3. Μπίρμπας Κων/νος, 4. Ανδρικόπουλος Ανδρέας, 5. Αντωνέλος Δημήτριος, 6. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του δημοτικού συμβουλίου το 1ο θέμα της ημερήσιας διάταξης με τίτλο: «Εκτίμηση της κατάστασης που διαμορφώνεται στο χώρο της Πρωτοβάθμιας Τοπικής Αυτοδιοίκησης μετά την ψήφιση του Μεσοπρόθεσμου Πλαισίου Δημοσιονομικής Στρατηγικής 2013-2016, του κρατικού προϋπολογισμού 2013 και την κατάθεση των πράξεων νομοθετικού περιεχομένου, που ρυθμίζουν και τα θέματα της αυξημένης Επιτροπείας στους ΟΤΑ» 
Εν συνεχεία επακολούθησε εκτεταμένη διαλογική συζήτηση στην οποία εξέφρασαν τις απόψεις τους ο Δήμαρχος, οι Επικεφαλής των παρατάξεων, δημοτικοί σύμβουλοι και δημότες.
Επίσης  τοποθετήθηκε και ως εκπρόσωπος των Συλλόγων εργαζομένων Δήμου Πύργου – Αρχαίας Ολυμπίας, Υπάλληλων ΟΤΑ Ν. Ηλείας και Δήμου Πύργου και ΔΕΥΑΠ, ο κ. Χρήστος Γαρύφαλλος, ο οποίος ανέφερε:

«Την Παρασκευή 23 Νοεμβρίου 2012, πραγματοποιήθηκαν από κοινού οι Γενικές Συνελεύσεις των Συλλόγων:

Εργαζομένων δήμου Πύργου, Αρχαίας Ολυμπίας και Ζαχάρως, Υπαλλήλων ΟΤΑ Ν. Ηλείας και Δήμου Πύργου και ΔΕΥΑΠ, προκειμένου να αποφασίσουμε ποια στάση θα κρατήσουμε σε σχέση με την εφαρμογή του νέου νόμου 4093/2012 έγκριση μεσοπρόθεσμου πλαισίου δημοσιονομικής στρατηγικής 2013-2016. Τα μέλη των συλλόγων ευρισκόμενα σε απαρτία αποφασίσαμε ομόφωνα: Να ζητήσουμε από τα Δ.Σ. του Πύργου, της Αρχαίας Ολυμπίας και της Ζαχάρως, τη λήψη απόφασης για τη μη εφαρμογή του Ν. 4093/2012. 
Ζητάμε από εσάς να μην επιτρέψετε καμία απόλυση ή διαθεσιμότητα εργαζομένου στο δήμο Πύργου.
Nα μην υπογραφεί καμία διαπιστωτική πράξη αργίας ή διαθεσιμότητας. 
Να μην εφαρμοστεί το μέτρο της οικονομικής επιτροπείας που θα επιφέρει την πλήρη κατάρρευση του θεσμού, απολύσεις, αναγκαστικές μετατάξεις και νέους φόρους στους συμπολίτες μας. 
Ζητούμε να μην αποσταλεί καμία λίστα ονομάτων στο υπουργείο. Τέλος, σας παρακαλούμε για την ηθική αλλά και νομική υποστήριξή σας στις διαδικασίες και τις ενέργειές μας. Πιστεύουμε ότι θα σταθείτε στο πλευρό των εργαζομένων στο δήμο Πύργου αλλά και στο πλευρό των πολιτών που αυτή τη στιγμή πλήττονται από βάρβαρα και άδικα μέτρα».
Το δημοτικό Συμβούλιο Πύργου


λαμβάνοντας υπόψη του:
- τις τοποθετήσεις του Δημάρχου, των Επικεφαλής των παρατάξεων, των δημοτικών συμβούλων και δημοτών που αναπτύσσονται επακριβώς στα αναλυτικά πρακτικά της συνεδρίασης,
- την πρόταση των εργαζομένων, όπως διατυπώθηκε στο σκεπτικό της απόφασης, μετά από διαλογική συζήτηση και τη διεξαγωγή ψηφοφορίας κατά την οποία βρέθηκαν απόντες οι δημοτικοί σύμβουλοι  κ.κ Ι. Παναγόπουλος, Γ. Θεοδωρέλος – Χαρίτος, Δ. Τζουανόπουλος, Ι. Αργυρόπουλος του Παναγιώτη, Γ. Λιατσής, Γ. Κουρμπανάς, Β. Σεϊντής, Κ. Γεράνιος, Π. Σκαρτσιάρης, οι οποίοι όμως συμμετείχαν στη συζήτηση του θέματος,
     Ομόφωνα  α π ο φ α σ ί ζ ε ι, την έκδοση του κατωτέρω ψηφίσματος:

Ψ Η Φ Ι Σ Μ Α
Το Δημοτικό Συμβούλιο,  συμπαρίσταται  στους εργαζόμενους στο δήμο Πύργου, που αυτή τη στιγμή πλήττονται από βάρβαρα και άδικα μέτρα και ζητά: 
· Να μην εφαρμοστεί ο Ν. 4093/2012. 

· Να μην απολυθεί ή τεθεί σε διαθεσιμότητα  κανένας εργαζόμενος στο δήμο Πύργου και να μην υπογραφεί καμία διαπιστωτική πράξη.

· Να μην εφαρμοστεί το μέτρο της οικονομικής επιτροπείας που θα επιφέρει την πλήρη κατάρρευση του θεσμού, απολύσεις, αναγκαστικές μετατάξεις και νέους φόρους στους συμπολίτες μας. 

· Να μην αποσταλεί καμία λίστα ονομάτων στο υπουργείο Εσωτερικών.
· Να παράσχει ηθική και νομική υποστήριξη στις διαδικασίες και ενέργειες των υπαλλήλων.
Η παρούσα απόφαση έλαβε αύξοντα αριθμό 422/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 11  – 12 - 2012
Ο ΔΗΜΑΡΧΟΣ

ΜΕΔ

